laion/Wikipedia-Exotic huggingface dataset:
Tõrva keskväljak

Tõrva linn, Tõrva vallas Valgamaal oli esimene linn Eestis, mis EV 100 arhitektuuriprogrammi „Avalik ruum” raames sai endale uue linnasüdame. 2017. aastal alustati ehitustöid ja uus väljak avati 24. veebruaril 2018 ehk Eesti Vabariigi 100. aastapäeval. Rekonstrueerimisprojektiga tehti algust juba 2014. aastal, kui koostöös Eesti Arhitektide Liiduga korraldati Tõrva keskväljakule uue ilme andmiseks arhitektuurikonkurss, mille võitis lahendus nimega „Mulgi kuurort". Võidutöö autorid Mari Rass, Ott Alver, Alvin Järving ja Ilmar Klammer esindasid aktsiaseltsi Novarc Group ja osaühingut Arhitekt Must. Ehitajana teostas töid Merko Ehitus Eesti. Projekti rahastati Ettevõtluse Arendamise Sihtasutuse meetme "Piirkondade konkurentsivõime tugevdamine" vahenditest. Projekti kogumaksumuseks oli 2,358 miljonit eurot, millest EASi toetuse suuruseks oli 1,2 miljonit eurot ning ülejäänu kaeti Tõrva linna oma- ja laenuvahenditest. Teede ja platside alune väljakaeve – u 8000 m³ Liiv- ja kildaluse paigaldamine – u 13 000 m² Asfalteerimine – u 4600 m² Betoonkivikatted – u 6000 m² Klinkerkivikatted – 6000 m² Uus bussijaam – 90 m² Vee-, sadevee, ja kanalisatsioonitorustikud – 500 m Tänavalgustus – 54 valgustiposti, sh juhtimis-haldamissüsteem Haljastustööd – u 5000 m², sh uued puud-põõsad 2000 tk Klinkertellisest skulptuurne sümbolehitis – 9 m kõrgune, seest valgustatud ”Tõrva korsten” Valgustatud jalakäijate väljak – 11 m kõrgused ruumilised seest valgustatud terasmastid (4 tk), mille vahel terastross võrgustik. Võrgustikule riputatud valgustid (66 tk). Ehituskonsultatsiooniettevõtete liidu korraldatud konkursi "Aasta Ehitusprojekt 2018" parim rajatis. Vabariigi Presidendi konkursi "Eesti Kaunis kodu 2019" võitja. https://merko.ee/projekt/torva-linna-keskvaljaku-torva-torni-ja-bussijaama-ehitus/ref_[alaline kõdulink] https://ehitusest.ee/uudis/2019/01/24/aasta-ehitusprojekt-ja-ehitusinsener/ref_[alaline kõdulink] https://torva.kovtp.ee/uudised-ja-teated/-/asset_publisher/b2JrpqCnmSQg/content/id/24685496
Lääne kütid-korilased

Lääne kütid-korilased on arheogeneetika termin, millega tähistatakse teatavat geneetilise päritolu komponenti, mis märgib põlvnemist Lääne-, Lõuna- ja Kesk-Euroopa keskmise kiviaja küttidest-korilastest. Lääne kütid-korilased olid koos ida küttide-korilaste ja Skandinaavia küttide-korilastega üks kolmest keskmise kiviaja Euroopa rahvastiku geneetilisest rühmast. Lääne küttide-korilaste geneetiline komponent on määratletud Hispaania La Braña indiviidi ja Luksemburgi Loschbour'i indiviidi DNA alusel. Nende geneetilist komponenti on leitud Briti saartest ja Pürenee poolsaarest läänes kuni Läänemere idaranniku, Balkani poolsaareni ja Karpaatideni idas. David W. Anthony (2019). "Ancient DNA, Mating Networks, and the Anatolian Split". Raamatus: Serangeli, Matilde; Olander, Thomas (toim). Dispersals and Diversification: Linguistic and Archaeological Perspectives on the Early Stages of Indo-European. BRILL. lk 21–54. ISBN 9004416196 Lehti Saag (2019). The prehistory of Estonia from a genetic perspective: new insights from ancient DNA. Tartu Ülikooli Kirjastus. Lk 25
Palu (perekonnanimi)

Palu on eesti perekonnanimi. 2019. aasta 1. jaanuari seisuga oli Eestis perekonnanimi Palu 524 inimesel (244 mehel ja 280 naisel). Perekonnanimede levikult on Palu meeste puhul 207. ja naiste puhul 200. kohal. Levinuim on see Saare maakonnas, kus seda on 10 000 elaniku kohta 11,83. Arseni Palu, Eesti sõjaväelane (1912–1997) Indrek Palu, eesti viiuldaja ja muusikapedagoog (1977–) Leonora Palu, eesti flötist (1979–) Oskar Palu, Eesti sõjaväelane (1894–1978) Peeter Palu, eesti majandustegelane (1942–2008) Tiit Palu, eesti lavastaja (1970–) Uno Palu, eesti kergejõustiklane (1933–2024) Nora Liis Palu, (2006-) https://www.stat.ee/public/apps/nimed/pere/Palu
Ida kütid-korilased

Ida kütid-korilased on arheogeneetika termin, millega tähistatakse teatavat geneetilise päritolu komponenti, mis märgib põlvnemist Ida-Euroopa keskmise kiviaja küttidest-korilastest. Ida kütid-korilased olid koos lääne küttide-korilaste ja Skandinaavia küttide-korilastega üks kolmest keskmise kiviaja Euroopa rahvastiku geneetilisest rühmast. Ida küttide-korilaste geneetiline komponent on määratletud Venemaalt leitud viie indiviidi DNA alusel. Nende geneetilist komponenti on leitud alates Läänemerest läänes kuni Uuraliteni idas ja Pontose-Kaspia stepini lõunas. David W. Anthony (2019). "Ancient DNA, Mating Networks, and the Anatolian Split". Raamatus: Serangeli, Matilde; Olander, Thomas (toim). Dispersals and Diversification: Linguistic and Archaeological Perspectives on the Early Stages of Indo-European. BRILL. lk 21–54. ISBN 9004416196 Lehti Saag (2019). The prehistory of Estonia from a genetic perspective: new insights from ancient DNA. Tartu Ülikooli Kirjastus. Lk 25
Meie Mees

Meie Mees on eesti ansambel, mis hakkas koos musitseerima 1980. aastatel Eesti Üliõpilasmalevas. 19. aprillil 2007 sai Meie Mees auhinnagalal "Kuldne Plaat" 2007. aasta ansambli nimetuse. Tarvi Jaago (klahvpillid, laul) Ivar Kannelmäe (kitarrid, laul) Toomas Pae (trummid, laul) Aivar Riisalu (laul) Vahur Parve (basskitarr, laul) Emil Oja (mandoliin, tamburiin, laul) 1997 "Ära näe vaeva" BGM Records 1998 "Piraat plaat" BGM Records 1999 "Sina oled minu sõber" BGM Records 1999 "Pest of 2000" BGM Records 2000 "Teen tapeeti" BGM Records 2001 "Pööning põleb" BGM Records 2001 "Pühi kogu perele" BGM Records 2002 "Lastelaulud" BGM Records 2002 "Kutse napsule" BGM Records 2003 "Klounide rünnak" BGM Records 2004 "Eesti mees on tantsulõvi" BGM Records 2004 "Pest off 2004" BGM Records 2005 "Meieh rullaadid" BGM Records 2005 "Jookse, põder!" BGM Records 2006 "Vaba mees" BGM Records 2006 "Pest of the Pest" BGM Records 2006 "Anekdoodid" BGM Records 2006 "Laulud lastele" BGM Records 2008 "Megamix 2015" BGM Records 2008 "Parimad 1" EAA 2008 "Hallo Maa" BGM Records 2008 "Parimad 2" BGM Records 2008 "Parimad 3" BGM Records 2009 "Täiesti olemas" BGM Records 2009 "Eesti kuld ja Eesti süda" EAA 2012 "Meie Mees 15" BGM Records 2013 "Puhas kuld" 2CD, BGM Records 2004 "KaraOke" BGM Records 2008 "Viimane lend" EAA Mees (ansambel) Meie Mehe koduleht
Skandinaavia kütid-korilased

Skandinaavia kütid-korilased on arheogeneetika termin, millega tähistatakse teatavat geneetilise päritolu komponenti, mis märgib põlvnemist Skandinaavia keskmise kiviaja küttidest-korilastest. Skandinaavia kütid-korilased olid koos lääne küttide-korilaste ja ida küttide-korilastega üks kolmest keskmise kiviaja Euroopa rahvastiku geneetilisest rühmast. Skandinaavia küttide-korilaste geneetiline komponent on määratletud Rootsist leitud indiviidide DNA alusel ja on oma päritolult segu nii lääne kui ida küttidest-korilastest. David W. Anthony (2019). "Ancient DNA, Mating Networks, and the Anatolian Split". Raamatus: Serangeli, Matilde; Olander, Thomas (toim). Dispersals and Diversification: Linguistic and Archaeological Perspectives on the Early Stages of Indo-European. BRILL. lk 21–54. ISBN 9004416196 Lehti Saag (2019). The prehistory of Estonia from a genetic perspective: new insights from ancient DNA. Tartu Ülikooli Kirjastus. Lk 25–26
Bieli maleturniir

Bieli rahvusvaheline malefestival (saksa keeles Internationale Schachfestival Biel; prantsuse keeles Festival international d'échecs de Bienne) on Šveitsi linnas Biel/Bienne'is peetav traditsiooniline rahvusvaheline malefestival. Malefestivali raames korraldatakse kahte maleturniiri: suurema osavõtjate arvuga Šveitsi süsteemis mängitavat lahtist turniiri (nn meistrite turniir ehk Biel Open) ja vähema osavõtjate arvuga ringsüsteemis mängitavat turniiri (nn Bieli suurmeistrite turniir). Biel Openit peetakse alates 1968. aastast. Võitjaid: Jan Timman (1969), Jaan Eslon (1968), Gennadi Kuzmin (1988), Aleksandrs Šabalovs (1992), Mihhail Ulõbin (2003, 2007), Bartosz Soćko (2006), Aleksandr Rjazantsev (2010), Ni Hua (2011), Mateusz Bartel (2017), Amin Tabatabaei (2019). Eraldi turniiri tugevamatele suurmeistritele korraldatakse alates 1977. aastast. Võitjaid: Viktor Korchnoi (1979, 2001), Vassõl Ivantšuk (1989), Anatoli Karpov (1990, 1992, 1996), Viktor Gavrikov (1994), Aleksei Drejev (1995), Viswanathan Anand (1997), Pjotr Svidler (2000), Ilya Smirin (2002), Aleksandr Morozevitš (2003, 2004, 2006), Boris Gelfand (2005), Andri Volokitin (2005), Magnus Carlsen (2007, 2011), Jevgeni Aleksejev (2008), Maxime Vachier-Lagrave (2009, 2013–2016), Fabiano Caruana (2010), Hou Yifan (2017), Şəhriyar Məmmədyarov (2018), Vidit Gujrathi (2019). Viktor Korchnoi, SM-turniiri võitja Aleksandr Morozevitš, SM-turniiri võitja Magnus Carlsen, SM-turniiri võitja Hou Yifan, SM-turniiri võitja Biel International Chess Festival. bielchessfestival.ch Past Winners. bielchessfestival.ch
Jevgeni Romanov

Jevgeni Anatoljevitš Romanov (vene keeles Евгений Анатольевич Романов; sündinud 2. novembril 1988 Kaliningradis) on vene maletaja ja maletreener, rahvusvaheline suurmeister (2007). Romanov on lõpetanud Immanuel Kanti nimelise Balti Föderaalülikooli juristi diplomiga. Males täitis Romanov 10-aastaselt meistrinormi 1998. aastal. Samal aastal tuli ta Oropesa del Maris noorte maailmameistriks U10-vanuseastmes. Kahel korral on ta tulnud Euroopa noortemeistriks: 2000. aastal U12- ja 2002. aastal U14-vanuseastmes. Tema treenereid on olnud Juri Balašov. Suurmeistriks sai Romanov 19-aastaselt 2007. aastal. Kaks aastat oli ta FIDE-lt saanud rahvusvahelise meistri nimetuse. 2013. aastal võitis ta Legnicas peetud Euroopa meistrivõistlustel pronksmedali. Ta on osa võtnud kahest maailma karikaturniirist: 2011. aastal Hantõ-Mansiiskis (kaotas avaringis Boriss Gratšjovile) ja 2013. aastal Tromsøs (kaotas avaringis Anton Filippovile). Romanov tegutseb ka treenerina. Ta oli 2014. aastal maleolümpial Tromsøs Norra võistkonna, 2016. aastal maleolümpial Bakuus Saksamaa võistkonna ja 2018. aastal maleolümpial Bathumis pronksmedali võitnud Gruusia naiskonna treener.  Jevgeni Romanov – pildid, videod ja helifailid Wikimedia Commonsis Jevgeni Romanov FIDE andmebaasis
Saku valla vapp

Saku valla vapp on Harju maakonnas asuva Eesti haldusüksuse Saku valla vapp. Vapp on kinnitatud 30. aprillil 1993. Rohelise kilbi ülapoolel kõrvuti kolm adratera, alumisel poolel eesti õllekapp. Kujundid on hõbedased. Saku valla lipp Saku valla sümboolika valla kodulehel Saku valla sümboolika Riigikantselei kodulehel
Paulius Pultinevičius

Paulius Pultinevičius (sündinud 24. novembril 2001 Marijampolės) on leedu maletaja, rahvusvaheline suurmeister (2019). Pultinevičius sai 2016. aastal Hantõ-Mansiiskis noorte maailmameistrivõistlustel U16-vanuseastmes 15. koha. Suurmeistriks sai ta 18-aastaselt 2019. aastal. Kaks aastat varem oli ta FIDE-lt saanud rahvusvahelise meistri nimetuse. Pultinevičius on esinenud Leedu võistkonna koosseisus kahel maleolümpial (2016, 2018). 2016. aastal tegi ta kaasa varumängijana, 2018. aastal mängis meeskonna teisel laual (esimesel laual mängis Šarūnas Šulskis). Paulius Pultinevičius FIDE andmebaasis
Arturs Neikšāns

Arturs Neikšāns (sündinud 16. märtsil 1983 Valkas) on läti maletaja ja maletreener, rahvusvaheline suurmeister (2012). Neikšāns on neljakordne Läti malemeister (1999, 2011, 2015, 2019). 2001. aastal andis FIDE talle rahvusvahelise meistri nimetuse. Suurmeistriks sai Neikšāns 29-aastaselt 2012. aastal. Ta on mänginud Viljandis peetaval Ilmar Raua mälestusturniiril: 2013. aasta turniiril jagas 3.–6. kohta ja 2015. aasta turniiril tuli esikohale. 2016. aastal jagas Neikšāns esikohta koos Loek van Wely, Vassõl Ivantšuki ja Alexander Shabaloviga Jūrmalas peetud Vladimirs Petrovsi mälestusturniiri A-turniiril, kus osales 31 suurmeistrit. Neikšāns on mänginud Läti võistkonna koosseisus kuuel maleolümpial (2000, 2006, 2012, 2014–2018). Ta tegutseb ka treenerina Riia malekoolis. 2012. aastal sai ta FIDE-lt FIDE treeneri nimetuse. Loek Van Wely wins Vladimir Petrov Memorial on tie-break. chessdom.com, 7. märts 2016  Arturs Neikšāns – pildid, videod ja helifailid Wikimedia Commonsis Arturs Neikšāns FIDE andmebaasis
Normunds Miezis

Normunds Miezis (sündinud 11. mail 1971 Olaines) on läti maletaja, rahvusvaheline suurmeister (1997). Miezis sai suurmeistriks 26-aastaselt 1997. aastal. Neli aastat oli ta FIDE-lt saanud rahvusvahelise meistri nimetuse. Ta on tulnud kahel korral Läti malemeistriks (1991, 2006). Ta on mänginud Viljandis peetaval Ilmar Raua mälestusturniiril: 2013. aasta turniiril jagas 3.–6. kohta ja 2015. aasta turniiril jagas 2.–5. kohta. Miezis on mänginud Läti võistkonna koosseisus üheksal maleolümpial (1998–2014).  Normunds Miezis – pildid, videod ja helifailid Wikimedia Commonsis Normunds Miezis FIDE andmebaasis
Viesturs Meijers

Viesturs Meijers (sündinud 5. detsembril 1967 Limbažis) on läti maletaja, rahvusvaheline suurmeister (2004). Meijers sai 1993. aastal FIDE-lt rahvusvahelise meistri nimetuse. Suurmeistriks sai ta 37-aastaselt 2004. aastal. 2000. aastal tuli ta Läti malemeistriks. Läti võistkonna koosseisus on Meijers mänginud viiel maleolümpial (2000, 2004–2010).  Viesturs Meijers – pildid, videod ja helifailid Wikimedia Commonsis Viesturs Meijers FIDE andmebaasis
Zigurds Lanka

Zigurds Lanka (sündinud 21. mail 1960 Baldones) on läti maletaja ja maletreener, rahvusvaheline suurmeister (1992), FIDE vanemtreener (2018). Lanka täitis meistrinormi 1978. aastal. 1987. aastal andis FIDE talle rahvusvahelise meistri nimetuse. Suurmeistriks sai ta 42-aastaselt 1992. aastal. 1993. aastal tuli ta Läti malemeistriks. Läti võistkonna koosseisus on Lanka mänginud kolmel maleolümpial (1992, 1994, 2008). Lanka tegutseb ka treenerina. Tema tuntud õpilasi on Aleksejs Širovs. Zigurds Lanka FIDE andmebaasis
Aloyzas Kveinys

Aloyzas Kveinys (9. juuli 1962 Vilnius – 26. juuli 2018) oli leedu maletaja, rahvusvaheline suurmeister (1992). Kveinys sai suurmeistriks 30-aastaselt 1992. aastal. Kaks aastat varem oli ta FIDE-lt saanud rahvusvahelise meistri nimetuse. Ta on tulnud viiel korral Leedu malemeistriks (1983, 1986, 2001, 2008, 2012). 2013. aastal võttis Kveinys osa Viljandis toimunud Ilmar Raua mälestusturniirist, kus jäi jagama 3.–6. kohta. Ta on mänginud Leedu võistkonna koosseisus kaheksal maleolümpial (1992–1996, 2000–2008).  Aloyzas Kveinys – pildid, videod ja helifailid Wikimedia Commonsis
Māris Krakops

Māris Krakops (sündinud 3. aprillil 1978 Läti NSV-s) on läti maletaja ja malefunktsionäär, rahvusvaheline suurmeister (1998). Krakops sai 1994. aastal FIDE-lt rahvusvahelise meistri nimetuse. Suurmeistriks sai ta 20-aastaselt 1998. aastal. Noorte maailmameistrivõistlustel 1994. aastal Szegedis võitis ta U16-vanuseastmes pronksmedali (kuldmedali sai Peter Leko) ja 1995. aastal Guarapuavas U18-vanuseastmes sai kaheksanda koha. 1998. aastal tuli ta Läti malemeistriks. Läti võistkonna koosseisus on Krakops mänginud kolmel maleolümpial (1998–2002). Pärast 2003. aastat on Krakops harva esinenud malevõistlustel. Juristi haridusega Krakops valiti 2019. aastal Läti Maleföderatsiooni presidendiks. Māris Krakops FIDE andmebaasis Grandmaster Maris Krakops has been elected the President of Latvian Chess Federation. sahafederacija.lv, 30. august 2019
Sergei Ivanov (maletaja)

Sergei Vladimirovitš Ivanov (vene keeles Сергей Владимирович Иванов; sündinud 29. septembril 1961 Leningradis) on vene maletaja ja maletreener, rahvusvaheline suurmeister (1995). Ivanov täitis meistrinormi 1981. aastal. 1990. aastal andis FIDE talle rahvusvahelise meistri nimetuse. Suurmeistriks sai ta 34-aastaselt 1995. aastal. Ivanov on tulnud kolmel korral Peterburi malemeistriks (1991, 1992, 1994). 2017. aastal tuli Ivanov neljaliikmelise Peterburi võistkonna koosseisus Kreetal seenioride võistkondlikuks maailmameistriks vanuseastmes 50+ (esimesel laual mängis Aleksandr Halifman, teisel Ivanov). Ivanov tegutseb ka treeneri ja maleliteraadina. Российские команды - чемпионы мира среди сеньоров. ruchess.ru, 2. mai 2017  Sergei Ivanov (maletaja) – pildid, videod ja helifailid Wikimedia Commonsis Sergei Ivanov ičs FIDE andmebaasis
Udmurtia lipp

Udmurtia lipp on Venemaa Föderatsiooni koosseisu kuuluva Udmurdi Vabariigi lipp. Praegune lipp võeti kasutusele 3. detsembril 1993, kuid 30. aprillil 2002 tehti lipuseaduses mõningad muudatused ning kinnitati lipp uuesti. Lipu kujundaja on Juri Lobanov (Kutšõran Juri). Udmurtia lipuks on ristkülikukujuline kangas, mis on jagatud vertikaalselt kolmeks võrdseks väljaks, vardapoolne väli on must, keskmine valge ja lehvipoolne punane. Valge välja keskel on kujutatud kaheksa terava tipuga risti (päikesemärk). Lipu laiuse ja pikkuse suhe on 1:2. Lipuvärvid pärinevad udmurtide rahvariietelt. Valge sümboliseerib igavikku ja taevast, punane elurõõmu ja päikest ning must maad ja stabiilsust. Kaheksaharuline päikesemärk on õnne sümbol, mis kaitseb inimesi halva eest. Udmurtia vapp Udmurtia lipp Vabariigi ametlikul kodulehel (vene keeles) Udmurtia Vabariigi lipust Geraldika.ru veebisaidil (vene keeles)
Davith Petrosjan

Davith Gevorgi Petrosjan (armeenia keeles Դավիթ Գևորգի Պետրոսյան; sündinud 16. septembril 1984) on armeenia maletaja, rahvusvaheline suurmeister (2009). Petrosjan täitis 10-aastaselt 1994. aastal meistrinormi. 2004. aastal andis FIDE talle rahvusvahelise meistri nimetuse. Suurmeistriks sai Petrosjan 25-aastaselt 2009. aastal. Petrosjan võitis 2006. aastal Aeroflot Openi B-turniiri. Davith Petrosjan FIDE andmebaasis Aeroflot Open 2006 B. ratings.fide.com
Raid (perekonnanimi)

Raid on eesti perekonnanimi. 2019. aasta 1. jaanuari seisuga oli Eestis perekonnanimi Raid 448 inimesel: 220 mehel ja 228 naisel. Perekonnanimede levikult on Raid meeste puhul 250. kohal ja naiste puhul 277. kohal. Nimi oli levinuim Pärnu maakonnas, kus neid oli 10 000 elaniku kohta 9,1. Levinuim oli perekonnanimi Raid vanuserühmas 80–84, kus neid oli 10 000 elaniku kohta 4,5. 2020. aasta 1. jaanuari seisuga oli Eestis perekonnanimi Raid 441 inimesel: 218 mehel ja 223 naisel. Perekonnanimede levikult on Raid meeste puhul 253. kohal ja naiste puhul 290. kohal. Nimi on levinuim Pärnu maakonnas, kus neid on 10 000 elaniku kohta 8,49. Levinuim oli perekonnanimi Raid vanuserühmas 80–84, kus neid oli 10 000 elaniku kohta 5,07. Aleksander Raid, eesti tõlkija (1913–1983) Andres Raid, eesti teleajakirjanik (1955–) Ants Raid, eesti arhitekt (1941–) Bibi Raid, eesti tõlkija ja õpetaja Boris Raid, Eesti sõjaväelane (1896–1963) Hubert Raid, eesti loomaarstiteadlane (1932–2016) Jaroslav Raid, eesti ajaloolane (1919–1984) Johan Raid, Eesti poliitik (1885–1964) Juku-Kalle Raid, eesti ajakirjanik ja poliitik (1974–) Kaarin Raid, eesti lavastaja (1942–2014) Kaljo Raid (1918–1995), eesti baptisti vaimulik Kohilas (1918–1995) Kaljo Raid, eesti helilooja, tšellist ja baptisti vaimulik Torontos (1921–2005) Lembit Raid, eesti ajaloolane ja arhivaar (1931–2021) Liilia Raid, eesti metsateadlane (1934–2019) Niina Raid, eesti kunstiajaloolane (1917–2001) Raivo Raid, eesti bioloog-tsütoloog (1957–) Risto Raid, eesti jalgrattur (1990–) Robert Raid, eesti kirjanik (1915–1978) Tiit Raid, eesti zooloog (1954–) Tõnu Raid, eesti kartograaf, orienteeruja ja treener (1939–) Vaike Raid, eesti ajaloolane (1925–1999) Villem Raid, Eesti sõjaväelane (1900–1979) ... https://web.archive.org/web/20200204134640/https://www.stat.ee/public/apps/nimed/pere/Raid (vaadatud 4.02.2020) https://www.stat.ee/nimed/pere/Raid (vaadatud 4.02.2020)
Antimeetod

Antimeetod (eesliide “anti-” Vana-Kreeka keelest pärinev aktiivne morfeem tähenduses vastu-, vastas-, vastand-) on uute meetodite loomise asemel eksisteerivate meetodite ning nende kasutamiseks vajalike tingimustekriitline vaatlemine, kirjutas muusikateooria professor Kevin Korsyn. Võttena on antimetodoloogia midagi, mida ei saa ülekanda ühelt valdkonnalt teisele. Seega kui kasutada meetodi mõistet pedagoogika valdkonnas ning kui näiteks tantsuõppes on meetodiks mäng siis selleks, et leida antimeetod, peab kahtluse alla seadma kõik selle meetodi töötamiseks vajalikud tingimused. Leitud antimeetodit ei saa üle kanda näiteks keeleõppesse, sest tingimused on seal teistsugused. Eesti keeles on antimeetodi väljendit kasutanud näiteks eesti kuraator ja kunstikriitik Hanno Soans, kes kirjeldab antimeetodit kui juhuslikult kätte juhutuvate vahenditega tegutsemist. On kasutatud ka terminit “postmeetod”, kus eesliide “post-” tähendab millegi järgne, kuid terminis “postmeetod” võib seda mõista nii vastandumise (ehk antimeetodina), meetodist loobumise kui ka meetodite segamisena. Anti- või postmeetodi ühe arengu põhjuseks on loetud teadlaste suutmatust leida ühest meetodist olulisi eeliseid teiste ees. Kindla meetodi eelistamise asemel on muud mõjutavamad tegureid- näiteks õpetaja entusiasm või meetodi uudsus. Korsyn, K (2003). Decentering Music : A Critique of Contemporary Musical Research. New York: Oxford University Press. Nordstrom, S (26. aprill 2017). ""Antimethodology: Postqualitative Generative Conventions"". Soans, H (2003). ""Vabandage, kas Teie olete siin viimane?"". Thornbury, S. ""Methods, post-method, and métodos"".
Sant'Alfio

Sant'Alfio on vald (comune) Itaalias Sitsiilia maakonnas città metropolitana di Catanias. 531 meetri kõrgusel merepinnast asuva Sant'Alfio asustustihedus on keskmiselt 60,71 inimest ruutkilomeetri kohta. Sant'Alfio piirneb järgmiste omavalitsusüksustega: Adrano, Belpasso, Biancavilla, Bronte, Castiglione di Sicilia, Giarre, Linguaglossa, Maletto, Mascali, Milo, Nicolosi, Piedimonte Etneo, Randazzo, Zafferana Etnea. Sant'Alfios, 8 km kaugusel Etna kraatrist, kasvab teadaolevalt maailma suurim ja vanim kastanipuu (Castanea sativa), Saja ratsaniku kastanipuu (Castagno dei Cento Cavalli). Castagno dei Cento Cavalli Calvario kirik Saja ratsaniku kastanipuu talvel https://demo.istat.it/?l=it
Triin Siiner

Triin Siiner (sündinud 1. oktoobril 1971 ) on eesti muuseumitöötaja. Tal on magistrikraad Tallinna Ülikoolist andragoogika erialal (2011). Ta on töötanud Eesti Vabaõhumuuseumis, Eesti Ajaloomuuseumis, Eesti Panga muuseumis ja oli 2017–2020 Tallinna Linnamuuseumi direktor. Sirle Blumberg, Triin Siiner (koost). "MinaSinaMina". LFF Group. 2004 Tiina-Mall Kreem, Triin Siiner. "Rahakunst ja Eesti 1918–2018. The art of money and Estonia". Eesti Kunstimuuseum. 2018 "Arhiivikoopia". Originaali arhiivikoopia seisuga 4. veebruar 2020. Vaadatud 4. veebruaril 2020.{{netiviide}}: CS1 hooldus: arhiivikoopia kasutusel pealkirjana (link) "Tallinna Linnamuuseumi asub juhtima Triin Siiner". Pealinn. 11. oktoober 2017. Originaali arhiivikoopia seisuga 4. veebruar 2020.
Saue lipp

Saue lipp oli Harju maakonnas asuva Eesti linna Saue lipp. Seoses 2017. aasta Eesti omavalitsuste haldusreformiga, kus Saue linn ühines naabervaldadega Saue vallaks, muutus lipp kehtetuks. Lipp on kinnitatud 10. juunil 1997. Lipu jaotab kaheks võrdseks väljaks horisontaalne müürihambuline element. Alumine osa on roheline ja ülemine kollane. Lipu mõõdud on 165×105 cm, pikkuse-laiuse suhe 11:7. Saue vapp Saue sümboolika linna kodulehel Saue sümboolika Riigikantselei kodulehel
Eesti disaini päev

Eesti disaini päev on 23. veebruaril tähistatav päev, millega soovitakse esile tõsta Eesti disaini. Eesti Disainerite Liit koostöös Disainiöö festivaliga otsustas disainipäevaks kuulutada 23. veebruari, et tunnustada eesti disainereid ja soodustada nende loomingu soetamist. Esmakordselt tähistati Eesti disaini päeva 23. veebruaril 2016 Eesti Disaini Maja galeriis.
Bersillies

Bersillies on vald Põhja-Prantsusmaal Nordi departemangus Maubeuge'i kantonis. Répertoire géographique des communes, vaadatud 26.10.2015. Populations légales 2021
Bettignies

Bettignies [betiɲi] on vald Põhja-Prantsusmaal Nordi departemangus Maubeuge'i kantonis. Répertoire géographique des communes, vaadatud 26.10.2015. Populations légales 2021
Boussois

Boussois on vald Põhja-Prantsusmaal Nordi departemangus Maubeuge'i kantonis. Répertoire géographique des communes, vaadatud 26.10.2015. Populations légales 2021
Élesmes

Élesmes on vald Põhja-Prantsusmaal Nordi departemangus Maubeuge'i kantonis. Répertoire géographique des communes, vaadatud 26.10.2015. Populations légales 2021